ആംബുലന്സുകളുടെ മറവില് ദുരൂഹ ഇടപാടുകളെന്ന് സംശയം കായംകുളം: നഗരത്തില് അര്ധ രാത്രിയിലെ തെരുവ് യുദ്ധത്തിന് കാരണം ആംബുലന്സിന് മറവിലെ ലഹരി ഇടപാടുകളെന്ന് സംശയം. ഗവ. ആശുപത്രി പരിസരത്ത് ദിനേന ആംബുലന്സുകളുടെ എണ്ണം വര്ധിക്കുന്നതിന് പിന്നിലെ താല്പര്യങ്ങളും സംശയങ്ങള്ക്കിടെ വരുത്തുകയാണ്. വെള്ളിയാഴ്ച പുലര്ച്ചെ ആശുപത്രി പരിസരം സംഘര്ഷ വേദിയാകുന്നതിന് കാരണമായതും ആംബുലന്സ് ഡ്രൈവര്മാരുടെ അനാശാസ്യ ഇടപാടുകളെന്നാണ് പൊലിസിന് വിവരം ലഭിച്ചിട്ടുള്ളത്. കരുനാഗപ്പള്ളിയില് നിന്നും രണ്ട് യുവാക്കളെ തട്ടികൊണ്ടുവന്നതാണ് സംഘര്ഷത്തിന് കാരണമായത്. അനാശാസ്യത്തിന് ആളിനെ തേടിയാണ് മൂന്നംഗ സംഘം അസമയത്ത് കരുനാഗപള്ളിയിലെത്തിയത്. ലഹരിക്കടിമകളായിരുന്ന സംഘം വിവാഹത്തിന്റെ അനുബന്ധ ചടങ്ങുകള്ക്ക് എത്തിയവരുമായി തര്ക്കമുണ്ടായതാണ് തട്ടി കൊണ്ടുപോകലിന് കാരണമായത്. രാത്രി കാലത്ത് നഗരത്തില് തമ്ബടിച്ചിരിക്കുന്ന ആംബുലന്സുകളുടെ മറവില് നടക്കുന്ന ഇടപാടുകളില് ദുരൂഹതയുണ്ടെന്ന രഹസ്യന്വേഷണ റിപ്പോര്ട്ട് നേരത്തെ തന്നെ പൊലിസിന്റെ മുന്നിലുണ്ട്. 30 ഓളം ആംബുലന്സുകളാണ് നഗരം കേന്ദ്രീകരിച്ച് മാത്രം പ്രവര്ത്തിക്കുന്നത്. ഇതില് 10 ല് താഴെ മാത്രമാണ് വ്യവസ്ഥാപിത സംവിധാനത്തിലുള്ളത്. ഇതിലെ ഡ്രൈവര്മാരുടെ ക്രിമിനല് പശ്ചാത്തലമടക്കം അന്വേഷിക്കണമെന്ന നിര്ദേശം നടപ്പാക്കതിരുന്നതും പ്രശ്നമാണ്. ലഹരി കടത്തിന് ആംബുലന്സുകള് മറയാക്കുന്നുണ്ടോയെന്ന സംശയവും ഉയരുന്നുണ്ട്. ഓരോ ആംബുലന്സുകളും കേന്ദ്രീകരിച്ച് ആവശ്യത്തില് കൂടുതല് ജീവനക്കാരുള്ളതും സംശയങ്ങള്ക്കിട നല്കുന്നു. കൊല്ലം ജില്ലയില് തര്ക്കത്തിനിടെ ആംബുലന്സ് ഡ്രൈവര് കഴിഞ്ഞ ദിവസം കുത്തേറ്റ് മരിച്ചിരുന്നു. ഈ പശ്ചാത്തലത്തില് ആംബുലന്സുകള്, നടത്തിപ്പുകാര് , ജീവനക്കാര് തുടങ്ങിയവരെ കുറിച്ച് വിശദാംശങ്ങള് ശേഖരിച്ച് തുടങ്ങിയിട്ടുണ്ട്. കായംകുളത്തെ ആംബുലന്സ് ഡ്രൈവര്മാരെ കുറിച്ചും അന്വേഷണം നടക്കുന്നതായി സി.ഐ മുഹമ്മദ് ഷാഫി അറിയിച്ചു.